ניקי אלן

ניקי אלן היא ילדת פיות שהוזכרה לראשונה בספר הרביעי בסדרת הספרים "ווינטר-בלו, ילדת פיות, סופת הקסם". היא בתם של ילדת פיות לשעבר בשם ורוניקה, שנישאה לג'יימס, בן אדם רגיל. יש לה אח בשם בריאן, שגדול ממנה בשנתיים, ואינו ילד פיות.

תיאור
ניקי מתוארת כנערה רזה מאוד עם עור חלק ומעט שחום. יש לה שיער שחור, ארוך וחלק בניחוח עדין של תפוחים, עיני שקד ירוקות ושיניים לבנות וצחורות. באחד המפגשים שלה ושל ווינטר, היא מושכת אליה בנים רבים ואפילו ווינטר חושבת שהיא נראית כמו דוגמנית הלקוחה מפרסומת, ואף מקנאת בה קלות.

כילדת פיות, צבע כנפיה הוא ורוד, וכך גם צבע ציפורנייה.

בעולם בני האדם
ווינטר פוגשת את ניקי לראשונה במהלך החופש הגדול של סוף כיתה ח', כאשר זו הגיעה להתארח אצל בת דודתה קתלין, בת כיתה של ווינטר וקית, לכל אורך חופשת הקיץ. היא הייתה חולה כשהתקיים הפיקניק לילדי פיות לשעבר בספר הראשון, ולכן לא הגיעה אליו. במפגש הראשון בין השתיים, ניקי בת ארבע עשרה וחצי, בגילה של ווינטר באותה התקופה. היא לובשת מכנסי ג'ינס הדוקים וחולצת טריקו לבנה. באותן השעות, הוריה הלכו לבית של ווינטר כדי שאמא שלה תוכל לבקר את החברים הוותיקים שלה מארץ קסם. הן נפגשות שוב כמה ימים לאחר מכן, בבריכה, שם ניקי מסתובבת בבגד ים שחור כשלצידה מתרוצצים כמה בנים.

יותר מאוחר, כאשר היא וקית הולכות לפארק לצפות בהקרנה של סרט, ווינטר תופסת את ניקי עושה קסמים, אף על פי שאינה נמצאת בתחומי ארץ קסם ומוקפת בבני אדם. היא מנסה לעצור אותה ואף מסבירה לה על הסכנות הטמונות בחשיפת קסם בפני בני אדם, אבל ניקי מנפנפת אותה בטענה שווינטר מקנאת בה כי היא יכולה לעשות קסמים וווינטר לא. ווינטר תוהה איך ייתכן שניקי מתנהגת בחוסר אחריות שכזה, בעוד שהתפקיד של ילדת פיות מצריך רצינות כה רבה. כשפורצת סופת רוח חזקה באותו ערב, ווינטר מבקשת מניקי עזרה בניסיון לעצור את הסופה, אך ניקי מסבה לה את הגב בלי לומר מילה.

כשהן נפגשות במכולת, יומיים לאחר מכן, ניקי לבושה בחצאית ורודה קצרצרה ונעלי עקב. היא משתמשת בקסם ריחוף חדש שלמדה לעשות באותו השבוע ומיישמת אותו על ארבעה קרטוני ביצים, שכמה רגעים לאחר מכן מתרסקים על הרצפה. ווינטר נשארת המומה לנוכח ההתנהגות שלה, ומנסה להתעמת איתה, אך ניקי מבטלת את ההסברים שלה בטענה שהקסמים נועדו שישתמשו בהם. באותו אירוע היא גונבת שטר מהקופה, גם כן באמצעות שימוש בקסם, כדי שיהיה לה מספיק כסף לתשלום, ושוב משאירה את ווינטר נסערת ומבולבלת.

יומיים אחרי האירוע במכולת היא הולכת עם קתלין, דרו, ליסה וקית לבריכה.

אף על פי שניקי הייתה אמורה להישאר אצל קתלין למשך כל החופש הגדול, היא ובריאן אחיה עוזבים מוקדם יותר, בשל ניסיונותיה של ניקי לבצע קסמים. שמועות נפוצות על כך שהיא השתגעה, לאחר שהיא מספרת לכולם שהיא מסוגלת לבצע קסמים ולא מצליחה להוכיח את זה, בשל חלוף סופת הקסם שהעניקה לה יכולות אלו מלכתחילה, ולאחר שהיא ממשיכה להרוס ולשבור חפצים בכל מקום שבו דורכות רגליה, בניסיון לגרום להם לרחף, הוריה של קתלין מבקשים מהוריהם של ניקי ובריאן, ורוניקה וג'יימס, לחזור ולקחת את ילדיהם הביתה.

בארץ קסם
הפיה החונכת שלה היא גלדיולה, אותה היא חולקת עם ילד פיות נוסף שקוראים לו ג'ורג'י.

במהלך סופת הקסם ניקי מצליחה לגרום לחפצים לזהור, להבהב, לרחף ולהתפוצץ. בכוחות המוגברים שלהם היא זוכה היא משתמשת למטרות טיפשיות ואנוכיות, ומבלי כל ניסיון להסתיר אותם מבני האדם. היא מגיבה באדישות לניסונותיה החוזרים ונשנים של ווינטר לעצור אותה, מה שמוביל את ווינטר, לאחר המפגש במכולת, לעוף לארץ קסם ולדווח על התנהגותה של ניקי לקמליה, ראש מועצת הפיות וגלדיולה, הפיה החונכת של ניקי. ווינטר פוגשת לראשונה את ניקי בארץ קסם כאשר היא מגיעה, יחד עם ג'ורג'י, ילד פיות צעיר ושותף לחניכה עם הפיה החונכת של שניהם, גלדיולה, לביתה של טוליפ, הפיה החונכת של ווינטר. שתיהן מופתעות לראות אחת את השנייה כילדות פיות. ווינטר חושבת שהצבע הוורוד מתאים לניקי, שהכול אצלה מושלם, וניקי מחמיאה לווינטר על הצבע הסגול שלה, שנראה עליה חמוד בעינייה. ניקי מנסה לעזור לווינטר בהקמה מחדש של גדר חיה בעזרת כוחות הקסם שלה, שרק מרעים את מצב הגדר. ווינטר שוב מתעצבנת, וניקי שוב מגנה את ההתנהגות הכבדה של ווינטר. כאשר ווינטר שואלת את ניקי האם גלדיולה כבר דיברה איתה על השימוש בקסמים, ניקי מודה שכן, אך גם טוענת שזה כל כך כיף שהיא פשוט לא מסוגלת להתאפק. במהלך הספר השביעי בסדרה, "סוף העולם", ניקי היא בין ילדי הפיות שנחטפים ומשוחררים בידי ווינטר, מגי, אדוארד וטימוטי. כשהארבעה רואים אותה לפני החילוץ, היא נראית דהויה ומפוחדת, חיוורת וחסרת ברק.

היא חברה של הגמדונית יוהנה ולכן הוזמנה לחתונה של טרודי ודרוטי.